ਸੇਸੀਲੀਆ ਚੁੰਗ

ਸੇਸੀਲੀਆ ਚੁੰਗ ਸਮਾਜਿਕ ਹੱਕਾਂ ਲਈ ਲੀਡਰ ਅਤੇ ਐਲ.ਜੀ.ਬੀ.ਟੀ ਹੱਕਾਂ ਦੀ ਕਾਰਜਕਰਤਾ ਹੈ। ਇਸ ਤੋਂ ਇਲਾਵਾ ਉਹ ਏਡਜ਼ ਲਈ ਜਾਗਰੂਕ ਕਰਨ, ਸਿਹਤ ਲਈ ਐਡਵੋਕੇਸੀ ਅਤੇ ਸਮਾਜਿਕ ਨਿਆਂ ਵਰਗੀਆਂ ਗਤੀਵਿਧੀਆਂ ਵਿੱਚ ਵੀ ਕੰਮ ਕਰਦੀ ਹੈ। ਸੇਸੀਲਿਆ ਇੱਕ ਟਰਾਂਸ-ਔਰਤ ਹੈ। ਜਦੋਂ ਅਸੀਂ 1970 ਅਤੇ 1980ਵੇਂ ਦਹਾਕੇ ਦੇ ਐਲ.ਜੀ.ਬੀ.ਟੀ ਹੱਕਾਂ ਬਾਰੇ ਗੱਲ ਕਰਦੇ ਹਾਂ ਤਾਂ ਉਨ੍ਹਾਂ ਨਾਲ ਸਬੰਧਿਤ 2017 ਦੇ ਏ.ਬੀ.ਸੀ. ਮੰਤਰਾਲੇ ਦੀਆਂ ਮੁੱਖ ਚਾਰ ਕਹਾਣੀਆਂ ਵਿਚੋਂ ਸੇਸੀਲਿਆ ਦੀ ਕਹਾਣੀ ਇੱਕ ਹੈ।

ਮੁੱਢਲਾ ਜੀਵਨ
ਸੇਸੀਲਿਆ ਚੁੰਗ ਦਾ ਜਨਮ 1965 ਵਿੱਚ ਹਾਂਗ-ਕਾਂਗ ਵਿਖੇ ਹੋਇਆ, ਉਸ ਤੋਂ ਬਾਅਦ ਉਹ ਆਪਣੇ ਪਰਿਵਾਰ ਨਾਲ 1984 ਵਿੱਚ ਲਾਸ ਐਂਜਲਸ ਚਲੀ ਗਈ ਸੀ। ਇੱਕ ਸਾਲ ਬਾਅਦ ਉਹ ਸਾਂਨ-ਫਰਾਂਸਿਸਕੋ, ਸਿਟੀ ਕਾਲਜ ਪੜ੍ਹਾਈ ਕਰਨ ਚਲੀ ਗਈ ਸੀ।

ਉਸ ਤੋਂ ਬਾਅਦ ਉਸਨੇ ਕੁਝ ਸਾਲ ਅਦਾਲਤੀ ਦੇ ਕੰਮਾਂ-ਕਾਜਾਂ 'ਚ ਸੰਤਾ ਕਲਾਰਾ ਕਾਉਂਟੀ ਵਿੱਚ ਬਿਤਾਏ, ਅਤੇ ਫਿਰ ਉਹ ਚੰਗੀ ਤਨਖਾਹ 'ਤੇ ਇੱਕ ਕੰਪਨੀ ਵਿੱਚ ਕੰਮ ਕਰਨ ਲੱਗੀ।

ਕਾਰਜਕਰਤਾ
ਸੇਸੀਲੀਆ ਨੇ ਜਵਾਨੀ ਦਾ ਜ਼ਿਆਦਾ ਸਮਾਂ ਐਲ.ਜੀ.ਬੀ.ਟੀ ਕਮਿਉਨਿਟੀ ਦੀ ਸਿਹਤ ਨੂੰ ਪ੍ਰਭਾਵਿਤ ਕਰਨ ਵਾਲੇ ਮਸਲਿਆਂ ਨਾਲ ਨਜਿੱਠਣ ਲਈ ਵਕੀਲੀ ਕਰਦਿਆਂ ਬਿਤਾਇਆ। ਇਸ ਵਕਤ ਉਸਨੇ ਯੂ.ਸੀ.ਐਸ.ਐਫ਼. ਏਡਜ਼ ਹੇਲਥ ਪ੍ਰੋਜੈਕਟ ਵਿੱਚ ਐਚ.ਆਈ.ਵੀ. ਟੈਸਟ ਦੇ ਸਲਾਹਕਾਰ ਵਜੋਂ, ਏ.ਪੀ.ਆਈ.-ਅਮਰੀਕੀ ਹੇਲਥ ਫੋਰਮ ਵਿੱਚ ਐਚ.ਆਈ.ਵੀ. ਪ੍ਰੋਗਰਾਮ ਕੋਆਰਡੀਨੇਟਰ ਵਜੋਂ ਅਤੇ ਟਰਾਂਸਜੈਂਡਰ ਲਾਅ ਸੈਂਟਰ ਵਿੱਚ ਡਿਪਟੀ-ਡਾਇਰੈਕਟਰ ਵਜੋਂ ਕੰਮ ਕੀਤਾ।

ਇਸ ਤੋਂ ਇਲਾਵਾ ਸੇਸੀਲਿਆ ਪਹਿਲੀ ਟਰਾਂਸਜੈਂਡਰ ਔਰਤ ਅਤੇ ਪਹਿਲੀ ਏਸ਼ੀਅਨ ਹੈ, ਜਿਸਨੂੰ ਸਾਂਨ-ਫਰਾਂਸਿਸਕੋ ਦੇ ਗੇ, ਲੇਸਬੀਅਨ, ਸਮਲਿੰਗੀ ਅਤੇ ਟਰਾਂਸਜੈਂਡਰ ਪਰੇਡ ਉਤਸ਼ਵ ਦੀ ਬੋਰਡ ਡਾਇਰੈਕਟਰੀ ਦੀ ਮੁੱਖੀ ਚੁਣਿਆ ਗਿਆ ਹੈ। ਇਸ ਦੇ ਨਾਲ ਹੀ ਉਹ ਪਹਿਲੀ ਅਜਿਹੀ ਸਖਸ਼ ਹੈ, ਜੋ ਅਜ਼ਾਦੀ ਨਾਲ ਐਚ.ਆਈ.ਵੀ. ਹੁੰਦਿਆਂ ਸਾਂਨ-ਫਰਾਂਸਿਸਕੋ ਮਨੁੱਖੀ ਅਧਿਕਾਰਾਂ ਦੇ ਕਮਿਸ਼ਨ ਦੀ ਚੇਅਰ ਹੈ। 

ਨਿੱਜੀ ਜ਼ਿੰਦਗੀ
1992 ਵਿੱਚ ਸੇਸੀਲੀਆ ਨੇ ਤਬਦੀਲੀ ਲਈ ਸਰਜਰੀ ਕਰਵਾਉਣ ਦਾ ਫੈਸਲਾ ਕੀਤਾ, ਪਰ ਉਸਦੇ ਟਰਾਂਸਜੈਂਡਰ ਹੋਣ ਨੂੰ ਨਾ-ਸਮਝਣ ਕਰਕੇ ਉਹ ਆਪਣੇ ਪਰਿਵਾਰ ਤੋਂ ਟੁੱਟ ਗਈ ਸੀ। ਉਸਨੇ ਫਾਇਨੇਂਸ਼ਨਲ ਕੰਪਨੀ, ਜਿੱਥੇ ਉਸਦੀ ਸੇਲਜ਼ ਟ੍ਰੇਨਰ ਵਜੋਂ ਚੰਗੀ ਪੁਜੀਸ਼ਨ ਸੀ, ਉਥੋਂ ਵੀ ਅਸਤੀਫਾ ਦੇ ਦਿੱਤਾ। ਫਿਰ ਉਸਨੇ ਆਮਦਨ ਲਈ ਅਦਾਲਤ 'ਚ ਕੰਮ ਕੀਤਾ। ਉਹ ਲਗਭਗ ਬੇਘਰ ਹੋ ਗਈ ਸੀ ਅਤੇ ਉਸਨੇ ਗਲੀਆਂ ਵਿੱਚ ਸੋ ਕੇ ਗੁਜ਼ਾਰਾ ਕੀਤਾ। ਉਸ ਤੋਂ ਬਾਅਦ ਉਸਨੇ ਜੀਉਣ ਲਈ ਇੱਕ ਰੀਜ਼ੋਰਟ ਵਿੱਚ ਦੇਹ-ਵਪਾਰ ਦਾ ਧੰਦਾ ਕੀਤਾ। ਇੱਕ ਸੈਕਸ ਕਰਮਚਾਰੀ ਹੋਣ ਕਰਕੇ ਉਸਨੂੰ ਜਿਨਸੀ ਅਤੇ ਸਰੀਰਕ ਹਿੰਸਾ ਦਾ ਸਾਹਮਣਾ ਕਰਨਾ ਪਿਆ। ਉਸਨੂੰ ਆਪਣੀ ਮਾਨਸਿਕ ਹਾਲਤ ਸਹੀ ਰੱਖਣ ਅਤੇ ਮੈਡੀਟੇਸ਼ਨ ਲਈ ਦਵਾਈਆਂ ਲੈਣੀਆਂ ਪੈਂਦੀਆਂ ਸਨ। ਉਸੇ ਸਾਲ ਉਸ ਨੂੰ ਪਤਾ ਲੱਗਿਆ ਕਿ ਉਸਨੂੰ ਐਚ.ਆਈ.ਵੀ. ਹੈ।

ਸਨਮਾਨ
 ਟਰਾਂਸਜੈਂਡਰ ਗੈਰ-ਭੇਦਭਾਵ ਟਾਸਕ ਫੋਰਸ 1994 ਵਿਚ
 1998: ਸਾਂਨ-ਫਰਾਂਸਿਸਕੋ ਦੇ ਗੇ, ਲੇਸਬੀਅਨ, ਸਮਲਿੰਗੀ ਅਤੇ ਟਰਾਂਸਜੈਂਡਰ ਪਰੇਡ ਉਤਸ਼ਵ ਕਮੇਟੀ ਲਈ
 2001: ਐਲ.ਜੀ.ਬੀ.ਟੀ ਕਮਿਉਨਿਟੀ ਬੋਰਡ ਦੀ ਪਹਿਲੀ ਟਰਾਂਸਜੈਂਡਰ ਔਰਤ ਅਤੇ ਪਹਿਲੀ ਏਸ਼ੀਅਨ ਮੁਖੀ ਚੁਣੀ ਗਈ
 2001: ਏਸ਼ਿਆਈ ਵੈਲਨਸ ਸੈਂਟਰ ਬੋਰਡ ਦੀ ਡਾਇਰੈਕਟਰ
 2012: ਪੋਨਿਰ ਐਵਾਰਡ
 2013: ਮਾਓਰ ਲੀ ਵੱਲੋਂ ਹੇਲਥ ਕਮਿਸ਼ਨ ਨਿਯੁਕਤ

 ਹੋਰ ਵੇਖੋ 
ਇਵੋਰੇ ਕੂਈਨੋ ਨੇ ਸੇਸੀਲੀਆ ਨਾਲ ਟਰਾਂਸਜੈਂਡਰ ਦੇ ਹੱਕਾਂ ਜਿਸਨੂੰ 'ਵੇਨ ਵੀ ਰਾਇਜ਼' ਕਿਹਾ ਗਿਆ ਹੈ, ਦੀ ਪ੍ਰਮੋਸ਼ਨ ਕੀਤੀ।

ਹਵਾਲੇ

ਸ਼੍ਰੇਣੀ:ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:ਟਰਾਂਸਜੈਂਡਰ